Source: http://docplayer.fi/53367615-Karhusaaren-ja-lansisalmen-lepakkoselvitys-ostersundomin-yhteisen-yleiskaavan-tiettyjen-alueiden-kartoittaminen.html
Timestamp: 2020-01-18 18:21:25+00:00
Document Index: 12287301

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KARHUSAAREN JA LÄNSISALMEN LEPAKKOSELVITYS Östersundomin yhteisen yleiskaavan tiettyjen alueiden kartoittaminen - PDF Ilmainen lataus
Download "KARHUSAAREN JA LÄNSISALMEN LEPAKKOSELVITYS Östersundomin yhteisen yleiskaavan tiettyjen alueiden kartoittaminen"
1 HELSINGIN KAUPUNKI TYÖOHJELMA 1 (4) KAUPUNKISUUNNITTELUVIRASTO AJ HANKINNAN KOHTEEN KUVAUS KARHUSAAREN JA LÄNSISALMEN LEPAKKOSELVITYS Östersundomin yhteisen yleiskaavan tiettyjen alueiden kartoittaminen 1 TYÖN TAVOITTEET Työn tavoitteena on laatia Östersundomin yhteisen yleiskaava-alueen nimettyjen osa-alueiden tarkempaa suunnittelua palveleva lepakkoselvitys (ks. liitteet). Karhusaaren osalta selvityksen on tarkoitus palvella asemakaavoitusta ja Länsisalmessa osa-yleiskaavatasoista suunnittelua ja myöhemmin myös asemakaavoitusta. Selvityksen avulla saadaan ajantasaista tietoa jo aiemmin kartoitetuilta alueilta Karhusaaresta ja sen ympäristöstä sekä Vantaan alueilta. Karhusaari sijoittuu mantereen välittömään läheisyyteen. Karhusaarta rajaavat Björnsövikenin, Kuggvikenin, Bölsfjärdenin, Karlvikin ja Kapellvikenin merenlahdet. Karhusaaren asutus sijaitsee pienipiirteisillä kalliokumpareilla rannan tuntumassa. Alueen rakennuskanta koostuu pääosin uudehkoista omakotitaloista. Vanhimpien rakennusten arvioidaan osittain periytyvän 1700-luvulta tai ainakin 1800-luvulta. Selänteiden laet, jyrkänteet sekä rantaviiva ovat rakentamattomia. Korkeimmat maastonkohdat sijoittuvat Karhusaaren itäosassa Kasabergetin alueelle. Karhusaaren sisäosien metsät ovat enimmäkseen havupuuvaltaista kangasmetsää. Tuoreiden kangasmaiden metsät ovat lähes kaikkialla saaressa metsätalouskäytössä. Kallioiden lakialueet ovat kuivahkoa tai kuivaa kangasta. Kalliokumpareiden välissä on notkelmia, joissa esiintyy esimerkiksi tervaleppäluhtaa, saniaiskorpea, turvekankaisia maita ja lehtipuuvaltaisia saarekkeita. Lehtomaista kangasta esiintyy rinteiden alaosissa siellä täällä, laajempana alueena saaren luoteisosassa. Skutholmenin ja Karhusaaren luoteis- ja lounaisosan rannoilla kasvaa laajalti tiheää ruovikkoa leveinä vyöhykkeinä. Sisempänä on ruovikkoluhtaa, joka vaihettuu rantaniittyjen kautta edelleen rantametsiin. Myös kaakkoisrannan edustalla on melko leveälti ruovikkoa ja ruovikkoluhtaa. Korsnäs sijaitsee Uuden Porvoontien ja meren välissä. Korsnäsin rakennuskanta vaihtelee vanhemmasta uudempaan. Pääosa rakennuksista on omakotitaloja. Björkudden kuuluu valtakunnallisesti arvokkaisiin rakennettuihin kulttuuriympäristöihin ja siellä sijaitsee vanhempaa rakennuskantaa. Korsnäsin maisema on peltojen ja kalliosaarekkeiden vuorottelua. Sipoon lepakkokartoituksessa (Siivonen, Yrjö & Wermundsen, Terhi, 2006) löydettiin havaintoja yksittäisistä pohjanlepakoista ja vesisiipoista Karhusaaren itärannoilla sekä Björnsövikenillä. Bolsfjärdenillä tehtiin havaintoja vesisiipasta, viiksisiipasta/isoviiksisiipasta, pohjanlepakosta, lisäksi korvayökköä havaittiin Puroniityntien eteläpäässä. Postiosoite Käyntiosoite Puhelin Faksi Tilinumero Y-tunnus PL 2100 Kansakoulukatu HELSINGIN KAUPUNKI HELSINKI 10 Alv. nro FI
2 HELSINGIN KAUPUNKI TYÖOHJELMA 2 (4) KAUPUNKISUUNNITTELUVIRASTO AJ Länsisalmi sijaitsee Porvoonväylän eteläpuolella, Itäväylän molemmin puolin. Aluetta halkoo lisäksi Kehä III ja junarata. Alue muodostuu laajoista peltoalueista ja niitä ympäröivistä metsäisistä selänteistä sekä Länsisalmen kylän ympäristöstä. Selänteillä on paikoin avokallioalueita ja jyrkkiä rinteitä. Alueen eteläosassa Vikkullantie kulkee Labbackan ja Kasabergetin kapeasta solasta Porvarinlahdelle päin. Vikkulantie sijaitsee laakson reunassa, selänteen alarinteellä. Vikkulantien varrella on vähäisesti asutusta. Westerkullan kartano sijaitsee alueen länsilaidalla. Kartanoympäristöön kuuluu useita vanhoja rakennuksia. Länsisalmen ympäristössä on useampia muinaismuistolailla suojeltuja kohteita ja historiallisia tielinjauksia. Osa näistä on I maailmansodan aikaisia varusteita, mutta joukossa on myös vanhoja asuinpaikkoja ja tielinjauksia. Mustavuoren lehto ja Östersundomin lintuvedet -alue sijaitsee selvitysalueen etelä- ja itäpuolella. Itäväylän pohjoispuolella Westerkullan peltojen eteläosassa sijaitsee pieni palanen Natura-aluetta. Vantaan kaupungin lepakkokartoituksessa (Siivonen, Yrjö, 2002) Länsimäen alueelta havaittiin ainakin pohjanlepakkoa, viiksisiippaa tai isoviiksisiippaa ja vesisiippaa. Työ keskitetään potentiaalisille lepakkoalueille. Työn alussa laaditaan esiselvitys, jonka perusteella valitaan alueet, joille tehdään maastokäynnit. Esiselvityksessä valituilta alueilta selvitetään kesän 2015 aikana lepakkolajisto, lepakoiden tärkeät saalistus- ja siirtymäreitit sekä etsitään lepakoiden lisääntymis- ja levähdyspaikkoja. Maastokartoituksilla pyritään saamaan mahdollisimman tarkka kuva alueen kesäisestä lepakkolajistosta sekä lepakoiden käyttämistä alueista. Selvityksen perusteella annetaan suosituksia jatkosuunnitteluun. Selvityksessä tulee osoittaa myös ne alueet, joilla tarvitaan tulevaisuuden asemakaavatyössä tarkka ja yksityiskohtainen lepakkoselvitys ja/tai talvehtimispaikkojen kartoitus. 2 TYÖN TAUSTA 2.1 Lepakoiden suojelu Suomessa Suomen kaikki lepakkolajit ovat luonnonsuojelulain (LSL 29 ) nojalla rauhoitettuja. Ne kuuluvat EU:n luontodirektiivin liitteen IV(a) lajeihin, joiden levähdys- ja lisääntymispaikkojen hävittäminen ja heikentäminen on kiellettyä koko Euroopan Unionin alueella. Ripsisiippa on Suomessa luokiteltu erittäin uhanalaiseksi (EN) ja pikkulepakko vaarantuneeksi (VU) (Rassi & al. 2010). Suomi liittyi Euroopan lepakoidensuojelusopimukseen (EUROBATS) vuonna Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATS -sopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymäja muuttoreitit. Postiosoite Käyntiosoite Puhelin Faksi Tilinumero Y-tunnus PL 2100 Kansakoulukatu HELSINGIN KAUPUNKI HELSINKI 10 Alv. nro FI
3 HELSINGIN KAUPUNKI TYÖOHJELMA 3 (4) KAUPUNKISUUNNITTELUVIRASTO AJ Lepakoiden elintavoista 3 MAASTOTYÖT Etelä-Suomesta on tavattu 13 lepakkolajia, joista kuusi on muuttavaa eli ne viettävät vain kesän Suomessa. Suomessa talvehtivat lepakot heräävät horroksesta huhti-toukokuussa. Talvehtimisen jälkeen naaraat hakeutuvat perinteisiin lisääntymiskolonioihin. Aikuiset koiraat elävät usein erillään naaraiden ja poikasten yhteisöistä. Lepakot synnyttävät kesä-heinäkuussa ja niillä on usein vain yksi poikanen. Eteläisessä Suomessa yleisimmät lajit ovat samat kuin talvellakin eli pohjanlepakko, viiksisiippa, isoviiksisiippa, vesisiippa ja korvayökkö. Muuttavista lajeista yleisin on pikkulepakko. Lepakot saalistavat öisin ja viettävät päivät piilopaikoissaan. Kaikki Suomen lepakot ovat hyönteissyöjiä. Vesisiippa syö lisäksi pieniä kaloja. Lepakot paikallistavat saaliinsa kaikuluotaamalla niitä ultraäänillä, joita ihminen ei yleensä kuule. Lepakoiden ultraääniä kuunnellaan lepakkodetektorin avulla. Lepakot saalistavat erilaisissa ympäristöissä, joten lajien kaikuluotausäänet poikkeavat yleensä toisistaan. Lepakoiden käyttämät alueet ja paikat voidaan luokitella seuraavasti: 1. Lain suojaamat lisääntymis- ja levähdyspaikat (kesäaikaiset lisääntymiskoloniat ja päiväpiilot) 2. Tärkeät ruokailualueet ja siirtymisreitit 3. Muut lepakoiden käyttämät alueet 3.1 Lain suojaamat lisääntymis- ja levähdyspaikat Lepakoiden lisääntymis- ja levähdyspaikkoja etsitään tarkkailemalla rakennuksista ja muista koloista saalistamaan lähteviä lepakoita (auringon laskun aikaan) tai sinne saalistukselta palaavia lepakoita (auringon nousun aikaan). Tämän työn yhteydessä ei tutkita lepakoiden esiintymistä talvella eli talvehtimispaikoista ei saada tietoa. Erityisesti Länsisalmen alueella on paljon I maailmasodan puolustusrakennelmia, jotka voisivat toimia lepakoiden talvehtimispaikkoina. Nämä paikat on suojeltu muinaismuistolailla, eikä niitä tutkita tässä kartoituksessa. Lepakot voivat talvehtia myös vanhoissa rakennuksissa ja kartanoiden kellareissa, mutta niitä ei tutkita tässä kartoituksessa. Työn aikana mahdollisesti tulevat asukas- ja harrastajahavainnot varmennetaan asiantuntijan toimesta osana työtä. Postiosoite Käyntiosoite Puhelin Faksi Tilinumero Y-tunnus PL 2100 Kansakoulukatu HELSINGIN KAUPUNKI HELSINKI 10 Alv. nro FI
4 HELSINGIN KAUPUNKI TYÖOHJELMA 4 (4) KAUPUNKISUUNNITTELUVIRASTO AJ Lepakoiden ruokailualueet ja tärkeät siirtymisreitit 3.3 Lähtöaineisto Ruokailualueet ja niille johtavia reittejä kartoitetaan sopivalla menetelmillä lepakoiden ultraääniä detektorilla kuunnellen. Kartoitettavat alueet käydään kattavasti läpi vähintään kolme kertaa kesän 2015 aikana. Rannat kartoitetaan tarvittaessa mereltä päin melomalla. Työtä voidaan tehostaa tarvittaessa passiiviseurannalla: lepakoiden ääniä taltioivia laitteita sijoitetaan kartoitusöiksi eri paikkoihin kartoitusalueella. Laitteen nauhoittamat äänet analysoidaan myöhemmin tietokoneohjelmalla. Lähtöaineistona lepakkoselvitystä laadittaessa käytetään Siivosen (2002) koko Vantaan kattavaa lepakkokartoitusta sekä Siivosen & Wermundsenin (2006) Sipoon lepakkokartoitusta. Kartoitusalueilta on tavattu aiempien selvitysten mukaan vesisiippaa, viiksisiippaa/isoviiksisiippaa, pohjanlepakkoa ja korvayökköä. Ennen maastokartoituksia käydään läpi kartoitettavan alueen ominaisuuksia ilmakuva- ja karttatarkastelun avulla. Aiemmat selvitykset ovat tämän tarjouksen liitteenä. Työn tarjoaja voi esittää perustellusta syystä myös muunlaisen työohjelman. 4 KOKOUKSET 5 RAPORTOINTI Työhön sisältyy vähintään kolme kokousta. Työstä laaditaan raportti karttaliitteineen. Raportissa esitetään selkeästi ja tarkoituksenmukaisella tavalla havaitut lepakkolajit ja niiden käyttämät alueet. Arvottamisessa käytetään asteikkoa I-III. MapInfo-aineisto toimitetaan tilaajalle sekä Helsingin ja Vantaan ympäristökeskuksille. Paikkatietoaineistoon liittyvistä yksityiskohdista sovitaan työn alussa. 6 AIKATAULU Työ aloitetaan sopimuksen synnyttyä. Työtä ohjaa Helsingin kaupunkisuunnitteluviraston, Helsingin ympäristökeskuksen ja Vantaan kaupungin edustajat. Työn tulokset tulee olla selvillä ja suunnittelijoiden käytössä viimeistään Raportoinnin tulee valmistua mennessä. Postiosoite Käyntiosoite Puhelin Faksi Tilinumero Y-tunnus PL 2100 Kansakoulukatu HELSINGIN KAUPUNKI HELSINKI 10 Alv. nro FI
5 Vantaan kaupungin lepakkokartoitus Kartoitusraportti Huhtikuu 2002 Yrjö Siivonen
6 TIIVISTELMÄ Vantaalla tehtiin kesän 2001 aikana koko kaupungin alueen lepakkokartoitus. Myös talvella etsittiin talvehtivia lepakoita. Tutkimusalueena oli koko Vantaan kaupunki. Kartoitus tehtiin neliökilometriruuduissa. Aluetta käytiin läpi polkupyörällä, jalan ja autolla. Kartoitusta tehtiin poutaisina öinä ja korkeintaan kohtalaisella tuulella. Jokaisessa ruudussa käytiin ainakin kolme kertaa kesän aikana. Lepakot määritettiin lajilleen detektorilla. Jokaisen havaintokerran lepakot laskettiin erikseen yhteen ja tässä raportissa mainitaan kunkin ruudun kartoituskertojen keskiarvot. Kesäkartoitusten tuloksena alueelta tehtiin havainnot 520:stä lepakosta. Eri lepakkolajeja tavattiin 6-7. Niistä 388 oli pohjanlepakkoja, 70 viiksisiippaa/isoviiksisiippaa, 51 vesisiippaa, kahdeksan korvayökköä, kaksi pikkulepakkoa ja yksi isolepakko. Kellareita ja muita potentiaalisia lepakkojen talvihorrospaikkoja käytiin talvella läpi taskulampulla. Myös yleisöltä pyydettiin havaintoja talvehtivista lepakoista. Lisäksi postilaatikoihin jaettiin lappuja, joissa pyydettiin lepakkohavaintoja. Aktiivisesta etsinnästä huolimatta yhtään talvehtivaa lepakkoa ei Vantaalta tavattu. Kuitenkin tietoja rakennuksien rakenteissa talvehtivista lepakoista saatiin tietoon kartoitusalueelta muutamasta paikasta. 1
7 Sisällysluettelo Johdanto 3 Tutkimusalue ja menetelmät 4 Tulokset ja niiden tarkastelu 5 Pohjanlepakko, Eptesicus nilssoni 5 Viiksisiippa, Myotis mystacinus 7 Isoviiksisiippa, Myotis brandti 7 Vesisiippa, Myotis daubentoni 8 Korvayökkö, Plecotus auritus 8 Pikkulepakko, Pipistrellus nathusii 9 Isolepakko, Nyctalus noctula 9 Talvihorrospaikkojen etsintä 9 Vertailua muihin alueisiin 10 Arvioita tulosten luotettavuudesta 10 Mikä lepakoita uhkaa Vantaalla 11 Johtopäätökset 12 Liitteet 13 2
8 JOHDANTO Suomessa lepakkoja on tutkittu hyvin vähän. Lepakkotieto on usein hajanaista, vanhaa tai epävarmaa. Lajeistamme kolmannes on muuttavia. Suomeen talveksi jäävät lajit horrostavat yleensä loka-marraskuulta huhti-toukokuulle. Horrostuspaikat ovat usein talojen ullakoilla, maakellareissa, erilaisissa tunneleissa, pirunpeltojen tapaisissa louhikoissa tai syvissä kallioiden halkeamissa; paikoissa jossa lämpötila säilyy läpi talven hieman plussan puolella. Jokaisella lajilla on omat mielipaikkansa. Suomessa tavataan yhdeksää lepakkolajia: Pohjanlepakko, Eptesicus nilssoni: yleisin lepakkomme Vesisiippa, Myotis daubentoni: yleinen, kaartelee veden pinnalla Viiksisiippa, Myotis mystacinus: yleinen maaseutumaisilla alueilla, metsien reunoissa Isoviiksisiippa, Myotis brandti: yleinen maaseutumaisilla alueilla, metsissä Ripsisiippa, Myotis nattereri: erittäin uhanalainen, usein puistikoissa Korvayökkö, Plecotus auritus: vaikeasti havaittava lepakko, usein puistikoissa Pikkulepakko, Pipistrellus nathusii: harvinainen, muuttava lepakkolaji Isolepakko, Nyctalus noctula: harvinainen, muuttava lepakkolaji Kimolepakko, Vespertilio murinus: harvinainen, muuttava lepakkolaji Lepakkomme ovat rauhoitettuja ja EU:n luontodirektiivin liitteen IV lajeja liito-oravan seurassa. Niiden lisääntymis-, levähdys- ja säännöllisten ruokailupaikkojen hävittäminen tai heikentäminen sekä kaikki tahallinen häirintä erikoisesti lisääntymisaikaan tai muuhun niiden elämänkierron kannalta tärkeään aikaan on kielletty. 3
9 TUTKIMUSALUE JA MENETELMÄT Tämän lepakkokartoituksen tarkoituksena oli saada tietoon mahdollisuuksien mukaan tärkeimmät lepakoiden esiintymispaikat Vantaan kaupungin alueella. Tätä tietoa voidaan käyttää hyväksi lepakoiden suojelussa, kaavoituksessa, ympäristövaikutuksia arvioitaessa sekä myös luontokasvatuksen apuna. Tutkimusalueena oli koko Vantaan kaupunki. Kartoitus tehtiin neliökilometriruuduissa. Mitään varsinaisia havaintopisteitä ei ollut. Aluetta käytiin läpi polkupyörällä, jalan ja autolla. Jokaisessa ruudussa käytiin ainakin kolme kertaa kesän aikana. Kartoitusta tehtiin vain poutaisina öinä ja korkeintaan kohtalaisella tuulella. Kartoitusta pyrittiin tekemään vasta kun aurinko oli laskenut 6 o horisontin alapuolelle; ajat sai selville tietokoneohjelmalla. Pilvisinä öinä kartoituksen saattoi aloittaa jo aikaisemmin ja lopettaa myöhemmin. Lepakot määritettiin lajilleen detektorilla. Jokaisen havainnon yhteydessä ei kuulunut ruokailuääniä, mutta lepakot lensivät useimmiten edestakaisin esimerkiksi tien päällä tai veden pinnassa, mikä osoittaa että ne olivat ruokailemassa. Kun samalle paikalle tuli seuraavalla kartoituskerralla, olivat lepakot hyvin usein saalistamassa täsmälleen samassa paikassa. Jokaisen havaintokerran lepakot laskettiin erikseen yhteen ja tässä raportissa mainitaan kunkin ruudun kartoituskertojen keskiarvo. Lepakkomme ääntelevät lähes yksinomaan ultraäänillä. Eri lajeilla on lajityypilliset ääntelynsä. Ne ovat kuitenkin hieman erilaisia saalistuspaikasta riippuen. Esimerkiksi pohjanlepakko pudottautui erään lammen pinnalle ja äänteli melkein kuin vesisiippa. Lepakkojemme äänet ovat yleensä papatuksia tai rätinää. Päiväpiiloissa ja lisääntymiskolonioissa äänet ovat vikinöitä tai sekavaa räpätystä. Tässä tutkimuksessa käytettiin ruotsalaisen Pettersson Elektronikin D240x ja D100 detektoreita. D100 on hyvä perusdetektori, jolla useimmat lajit on helppo tunnistaa. Se on ns. heterodyne detektori, joka muuttaa lepakkojen ääntelyt korviemme kuultaviksi. D240x on monipuolinen detektori, jossa on paitsi heterodyne, myös äänilaajennus-ominaisuus eli tällä detektorilla lepakkojen äänet voidaan myös hidastaa 10-kertaisesti tunnistuksen helpottamiseksi. 4
10 TULOKSET JA NIIDEN TARKASTELU Kaikki Vantaan neliökilometriruudut käytiin läpi vähintään kolmesti kesän 2001 aikana. Alueelta tehtiin 520 lepakkohavaintoa. Eri lepakkolajeja tavattiin 6-7. Niistä 388 oli pohjanlepakkoja, 70 viiksisiippaa/isoviiksisiippaa, 51 vesisiippaa, kahdeksan korvayökköä, kaksi pikkulepakkoa ja yksi isolepakko. Viiksisiippa ja isoviiksisiippa on laskettu yhteen, koska äänien perusteella näitä on vaikea erottaa. Pohjanlepakko, Eptesicus nilssoni Pohjanlepakko (En) on Suomen yleisin ja maailman pohjoisin lepakkolaji. Vantaan havainnoista 388 eli 74,61% oli pohjanlepakkoa. Sitä tavattiin joka puolelta Vantaata. Parhaita pohjanlepakkopaikkoja olivat Hämeenkylä Hämevaara Linnainen alue, Pitkäkosken ympäristö, Seutula - Kiila alue ja Sotunki lähialueineen. Hämeenkylänkartanon alueella oli koko kesän runsaasti ja tasaisesti pohjanlepakkoja. Lammaslammella, Hämevaarassa ja Linnaisissa niitä oli myös runsaasti. Pitkäkosken ympäristössä pohjanlepakkoa on erityisesti Pitkäkoskella, Kahluuniityntiellä ja Silvolan teollisuusalueen ja Vantaanjoen välin jäävillä lammilla vesisiippojen kanssa (vanha sorakuoppa). Siitä hieman pohjoisempana Voutilassa ja Vantaanlaaksossa sekä Piispankylässä on muutama hyvä pohjanlepakkopaikka. Vantaanlaaksossa Ylästöntien ja Vanhan Nurmijärventien risteyksen alueella on säännöllinen ruokailupaikka ja selvästi myös kolonia muutamalle pohjanlepakolle. Piispankylässä oleva vanha kaivettu monttu Piispankyläntie 10:n lähellä on mielenkiintoinen. Siinä pohjanlepakon kanssa oli yleensä myös vesisiippaa. Monttu on kookas ja osin vesilammikkona. Seutulassa pohjanlepakkoa on erityisesti Köningstedin ympäristössä. Kiilassa erityisesti Kesäkyläntien ympäristö oli suosittua. Täällä hyvä lepakkoalue jatkuu rajan yli Tuusulan puolelle. Kehä IV:n rakentamista ajatellen Ahoniityntien ja Kesäkyläntien välinen alue kannattaisi kartoittaa tarkemmin. Sotungissa, jossa ei juurikaan havaittu lepakkoja ennen juhannusta, löytyi pohjanlepakkojen lisääntymiskolonia. On mahdollista että Sotungissa ruokailevat lepakot 5
11 ovat osin Sipoon puolelta. Itä-Hakkilassa ja Kuninkaanmäessä on pienet pohjanlepakkokoloniat ja lisäksi Hakunilan kartanolla on todennäköinen kolonia. Ne täytyisi paikantaa tarkemmin. Itä-Hakkilan puisto oli pohjanlepakkojen suosiossa ja lähimetsästä löytyi myös yksi viiksisiippa. Hakunilan kartanon vieressä virtaavan Kormuniitynojan ympäristössä oli monta pohjanlepakkoa, korvayökkö sekä vesisiippa. Pienten, suojaisten purojen ympäristöt ovat usein monipuolisia lepakkopaikkoja. Kaikkia Sotungin metsäalueita ei pystytty käymään läpi, mutta metsissä ei juurikaan tuntunut olevan lepakkoja; ne olivat yleensä teiden päällä ja pihamaiden yllä. Alue on karua. Sipoon puolella lepakkoja olikin jo runsaammin. Porvarinlahti oli yllättävän vaatimaton. Eräät rakennetut alueet sekä suuremmat aukeat olivat lähes tyhjiä lepakoista. Tällaisia olivat mm. Martinlaakso, Myyrmäki, lentokentän ympäristö ja suuret alueet Tikkurilan ja Korson alueilla. Lentokentän tutka on todennäköisesti suuri häiriön aiheuttaja lepakoille lentokentän ympäristössä. Tutkan keila päästää terävää ultraääntä laajalle alueelle. Lentokoneet sen sijaan ovat hyvin hiljaisia ultraäänillä. Lentokentän tuntumasta, läheltä Postin jakelukeskusta löytyi kuitenkin yksi saalistava pohjanlepakko. Pohjanlepakko on äänekäs laji ja se on helppo havaita. Sitä tapaa joen päältä, metsien reunoilta ja pieniltä aukkopaikoilta. Läpi koko kesän sitä tapaa teiden päältä. Yksi pohjanlepakko saalisteli jopa Kehä III:n yläpuolella, Tuupakan teollisuusalueen kohdalla. Loppukesästä ne lentävätkin lähes yksinomaan katulamppujen yläpuolella, noin 5-10 metrin korkeudella, saalistamassa valon sekoittamia hyönteisiä. Kesällä 2001 tämä selkeä muutos pohjanlepakoiden ravintokäyttäytymisessä tapahtui elokuun päivien paikkeilla. Erityisesti valkoisten elohopealamppujen valo houkuttelee lepakoille hyönteisiä. Esimerkiksi eräällä tiellä oli sekä elohopealamppuja että keltaisia natriumlamppuja. Natriumlamppujen ympärillä lepakkoja ei ollut lainkaan. Pohjanlepakko on hyvin karaistunut ja jo maaliskuun alun leutoina iltoina sen saattaa havaita katsastamassa alueitaan. Se talvehtii usein kellareissa, rakennusten vintin eristeissä tai kallioiden halkeamissa. Pohjanlepakko hyötyy ihmistoiminnasta selvästi. Voimakasäänisenä se näkee äänellään pitkälle eikä alueiden pirstoutuminen sitä juurikaan häiritse. 6
12 Viiksisiippa, Myotis mystacinus Isoviiksisiippa, Myotis brandti Viiksisiippa / isoviiksisiippa (Mm) oli Vantaan toiseksi yleisin lepakko. Tässä tutkimuksessa niitä nimitetään yleisesti viiksisiipaksi. Viiksisiippoja ei pysty erottamaan toisistaan ääntelyn perusteella. Viiksisiippoja oli Vantaan lepakoista 70 eli 13,46 %. Vantaan parhaat viiksisiippapaikat olivat Seutulassa, Vestran kaakkoispuolella, Linnaisten - Hämevaaran välisillä metsäalueilla, Keimolassa joillain metsäalueilla, Sotungissa sekä Mustavuoren alueella. Seutulan kappelin ympäristössä on hyvä paikka tarkkailla viiksisiippoja. Viiksisiipat yleensä karttavat valaistuja paikkoja. Jotkin Seutulan viiksisiipat olivat kuitenkin ruokailemassa erään tammen vieressä olevan katulampun tuntumassa. Koko Köningstedin läheisissä metsissä on hyvin viiksisiippoja. Viiksisiippojen ääni on suhteellisen heikko ja niiden elinpiireissä ei saisi harventaa metsää liiaksi. Heikkoääninen lepakko ei pysty näkemään äänellään kauas ja siksi se saattaa alkaa karttaa liian epävarmaksi muuttunutta metsää. Erään talon rakenteissa tällä alueella on viiksisiippayhdyskunta. Vestran alue on köyhä lepakkojen suhteen. Kuitenkin Herukkapuron ympäristössä on viiksisiippoja runsaasti. Tällaiset alueet oivallisine piilopaikkoineen ovatkin viiksisiipalle mieleen. Viiksisiipat käyttävät tikankoloja ja kaarnanalusia piilopaikkoinaan. Alue on erittäin hienoa vanhaa metsää. Linnaisten - Hämevaaran välisillä metsäalueilla oli runsaasti viiksisiippoja. Nämä metsät ovat mieluisia paikkoja viiksisiipoille ja niitä oli runsaasti Rajatorpantien Viikatetien ja Aisatien välisellä alueella sekä erityisesti Långbackan tammien ympäristössä. Lisäksi lepakkoja tarkkailtiin myös osin Espoon puolella kesän aikana. Leppävaaran kartanon lähistöllä on todennäköinen lepakkokolonia. Myös Espoon Lintuvaaran koillispuolelta löytyy muutamia viiksisiippoja. Viiksisiippa-havaintoja oli mukavasti myös Keimolasta, Isosuon pohjoispuolelta. Siellä on todennäköinen kolonia erään talon rakenteissa. Sotungin ympäristössä lenteli pohjanlepakkojen kanssa joskus myös viiksisiippoja. Westerkullan kartanon lähellä oli joitain viiksisiippoja, samoin Mustavuoren linnoitusalueella. 7
13 Vesisiippa, Myotis daubentoni Vesisiippoja (Md) oli 51 eli 9,81 % Vantaan lepakoista. Suurin osa havaituista vesisiipoista löytyi Pitkäjärven koillispäästä, Hämeenkylän kartanon ympäristöstä. Vesisiipan levinneisyyttä Vantaalla rajoittaa soveliaiden vesistöjen puute. Jo alle metrin levyinen oja riittää vesisiipalle pyyntipaikaksi, jos se on tarpeeksi suojainen. Vesisiippa pyydystää hyönteisiä lähellä veden pintaa. Vesisiippaa tavattiin mukavasti myös Pitkä- ja Ruutinkoskelta, Bisajärveltä sekä Porvarinlahdelta. Myös Hakunilan Kormuniitynojalla oli kaksi vesisiippaa. Kiilassa vesisiipat lentelivät Tuusulanjoen pinnassa. Vantaan- ja Keravanjoki on yleensä syvärantainen eivätkä vesisiipat yleensä viihdy sellaisilla ruuattomilla paikoilla. Ylempänä, esimerkiksi Kellokosken ruukin alapuolella on hyvin runsaasti vesisiippoja. Vesisiipat ovat vaativia talvihorrospaikkojensa suhteen. Horrospaikat ovat yleensä umpiperätunneleita tai kellareita, mahdollisesti syviä kallionhalkeamia. Pitkäjärven koillispään vesisiippapaikka jatkuu koko järven pituudella. Lisäksi Espoon Matalajärvi ja Bodominjärvi sekä lukuisat Nuuksion järvet ovat hyviä vesisiippapaikkoja. Myös Sipoon puolella on runsaasti vesisiippaa. Vesisiippoja on siis siellä missä vesistöjäkin. Lisävalaistusta Espoon ja erityisesti Pitkäjärven lepakkotilanteeseen saadaan kesän 2002 lepakkokartoituksella. Korvayökkö, Plecotus auritus Korvayökkö (Pa) on vaikeasti havaittava pitkäkorvainen lepakko. Vantaan lepakoista näitä oli kahdeksan eli 1,54 %. Lähes jokainen tavattiin kartanon puistosta tai muusta jaloja lehtipuita kasvavasta paikasta. Kartanoalueet ovat Suomessa hyviä lepakkopaikkoja muuallakin. Niillä on perinteisesti ollut karjaa, puistoja jalopuineen ja muita soveliaita paikkoja lepakoille. Muut korvayökköpaikat olivat puutarhoja ja yksi tavattiin Sokevan vierestä, Korson Tavitieltä. Erään kartanon vanhan sikalan parvelta löytyi korvayökön ruokailujätöksiä. Korvayökkö on hyvin hiljainen lepakko ja se saalistaa kuuntelemalla hyönteisten pitämiä ääniä. Korvayökköä täytyy odottaa usein kauankin ja rauhallisesti. Jos taivas on vaalea, saattaa korvayökön tunnistaa pitkistä korvistaan. Linnaisten - Hämeenkylän alueelta löytyi 8
14 kolme korvayökköä ja Linnan kartanon puistosta yksi. Helsingin pitäjän kirkonkylästä löytyi myös yksi korvayökkö. Muut havainnot olivat Hakunilan kartanolta ja Korsosta edellä mainituista paikoista. Pikkulepakko, Pipistrellus nathusii Isolepakko, Nyctalus noctula Pikkulepakko (Pn) ja isolepakko (Nn) ovat meillä harvinaisempia ja muuttavia lepakkoja. Kaksi pikkulepakkoa (0,38 %) tavattiin säännöllisesti Hämeenkylän kartanon tuntumasta. Ne puikkelehtivat varsin matalalla, rantametsän ja veden päällä. Pääkaupunkiseudulla muita havaintoja pikkulepakosta oli kesällä 2001 Helsingin Seurasaaresta sekä Marjaniemestä. Pikkulepakon tyypillinen paikka on todennäköisesti juuri rantametsä. Isolepakko saalistaa useimmiten korkealla, puiden latvojen yläpuolella. Pikkulepakot ja isolepakot muuttavat talvehtimaan Keski-Eurooppaan. Isolepakko (n. 0,20 %) on kookkain lepakkomme. Vantaalla isolepakko havaittiin vain kerran Riipilästä, juuri ennen Nurmijärven rajaa. Pääkaupunkiseudulla isolepakkohavaintoja on muutama joka kesä. TALVIHORROSPAIKKOJEN ETSINTÄ Kartoituksen alkaessa siitä tehtiin artikkeli Vantaan Sanomiin. Siinä pyydettiin yleisöltä havaintoja lepakkojen esiintymisestä. Havaintoja tulikin kiitettävä määrä. Usein ne täydensivät kartoittajan havaintoja ja useat olivat kartoittajalle aivan uusia havaintoja. Postilaatikkoihin jaettiin myös lappuja joissa pyydettiin havaintoja talvehtivista lepakoista. Vantaalla maakuopat ja muutkin kellarit alkavat jo olla harvinaisia. Ongelmana on usein omistajan löytäminen luvan saamiseksi kellarin tarkastukseen. Monen kellarin ovet ovat lahonneet eikä se enää täytä lepakon talvehtimispaikan vaatimuksia. Lukuisista kellarien tarkastuksista huolimatta yhtään talvehtivaa lepakkoa ei kellareista löytynyt. Talvi alkoi kovilla pakkasilla ja näyttää siltä, että muillakin kartoitusalueilla lepakot menivät hyvin varmoihin paikkoihin. Moni pääkaupunkiseudun lepakkoluola, jossa oli edellisenä talvena noin viisi lepakkoa, saattoi olla tyhjä tai siellä oli vain yksi lepakko. Eräässä lepakkoluolassa oli edellisenä talvena 106 ja tänä talvena 66 horrostavaa lepakkoa. 9
15 Ainakin Sotungissa ja Seutulassa on lepakkojen koloniat asuinrakennuksissa ja Sotungissa lepakot myös lisääntyvät samassa paikassa. Lisäksi useassa paikassa on todennäköisiä kolonioita. Seutulassa lepakkoja on oltava useissa rakennuksissa, samoin Hämeenkylän kartanon ja Hämevaaran välisellä alueella. Asuinrakennuksista lepakoita on vaikea etsiä ilman erityistekniikoita. Tehokas rakennuksien tarkastaminen edellyttää tämänkaltaisella alueella todennäköisesti useamman vuoden yhteistyötä alueen asukkaiden kanssa. Lisäksi on muistettava että lepakot talvehtivat usein kauempana kesäpaikoistaan. Alueen laadusta riippuen ne saattavat myös talvehtia pieninä tai suurempina ryhminä. VERTAILUA MUIHIN ALUEISIIN Verrattaessa Vantaan tulosta esimerkiksi Järvenpäässä tai Lahdessa kesällä 2001 tehtyihin kartoituksiin, voidaan todeta tuloksen olevan suurin piirtein saman. Pohjanlepakkoja voi tavata lähes kaikkialta. Viiksisiipat ovat metsäisillä ja maaseutumaisilla alueilla, yleensä kaupungin laitamilla. Vesisiipat ovat vesistöjen rannoilla ja korvayököt kartanoitten puistoissa. Lajimäärältään rikkaimpia alueita olivat Vantaalla Hämeenkylän kartanon ympäristö, Järvenpäässä Vanhakylä (entinen kartano) ja Lahdessa Mukkulan kartanon ympäristö. Jokaisessa on elementteinä rehevät rannat, rantapuut ja -metsät, jalopuut ja vanha kartanoympäristö. Kaikki ovat myös kasvistollisesti ja linnustollisesti rikkaita alueita. ARVIOITA TULOSTEN LUOTETTAVUUDESTA Todelliset lepakkomäärät ovat todennäköisesti jonkin verran suuremmat, mutta lepakoiden esiintymisalueet pitävät todennäköisesti hyvin paikkansa koska kaikki ruudut on käyty tasapuolisesti läpi vähintään kolme kertaa kesän aikana. Lajisuhteet pitävät todennäköisesti hyvin paikkansa. Pohjanlepakko on ylivoimaisesti yleisin lepakkolaji. Muiden lajien levinneisyyteen vaikuttaa soveliaiden esiintymisalueiden puute. 10
16 MIKÄ LEPAKKOJA UHKAA VANTAALLA Maailmanlaajuisesti suurimmat lepakkoja uhkaavat tekijät ovat yleinen häirintä horros- ja piilopaikoissa, ympäristön kemikalisoituminen (puunkyllästeet ja torjunta-aineet) ja ruokailualueiden tuhoutuminen. Lepakot tarvitsevat ruokaa, suojaa ja terveellisen ympäristön. Täytyy aina muistaa että lepakot näkevät äänellään. Ne karttavat yleensä aukeita, koska ne eivät näe siellä yksityiskohtia. Aukeat paikat ovat myös usein tuulisia ja lepakko saattaa joutua myös pöllön saaliiksi aukealla. Erilaiset kujanteet, rantametsät, pensas- tai puurivit ovat lepakolle tärkeitä. Lepakko muistaa nämä ja suunnistaa niiden mukaan ruokailualueilleen tai piilopaikkaansa. Lepakoilla on kesäaikaan yleensä useita piiloja soveliaissa paikoissa. Iso avohakkuu tai jonkin puurivin kaataminen saattaa eristää lepakot pitkäaikaisesta piilopaikastaan. Myös katujen valaiseminen (useat lajit karttavat valoa), suuren sähkölinjan tai leveän tien rakentaminen saattaa myös katkaista lepakkojen (muistamia) yhteyksiä. Hyvillä lepakkopaikoilla on tärkeää pitää yhteydet metsien, lampien, järvien, vanhojen rakennusten ja vastaavien lepakkojen suosimien paikkojen välillä. Usein lepakoille muuten soveliaan tuntuinen paikka ei ole niiden suosiossa juuri siksi, ettei lepakoilla ole riittäviä yhteyksiä sinne. Pelto-ojan metsittyminen, puurivin tai kujan istuttaminen voi ohjata lepakot soveliaaseen paikkaan. Jos lepakot taas ovat väärässä paikassa, voi tämän tehdä toisin päin. Erityisesti Hämeenkylän, Köningstedin, Hakunilan ja Linnan kartanoiden alueille olisi hyvä laatia jonkinlainen suunnitelma lepakoiden huomioimiseksi. Pitkäjärven päähän laskevien purojen hoitoon kannattaisi kiinnittää myös huomiota. Lepakot ovat pitkäikäisinä ja hitaasti lisääntyvinä erityisen alttiita ympäristömyrkyille, esimerkiksi raskasmetalleille. Teiden rakentaminen tuhoaa usein hyviä lepakkopaikkoja. Kaikki lepakkojen elinkierron kannalta tärkeät alueet ovat lailla suojattuja. Teiden rakentaminen paitsi monella tavalla pirstoo herkempien lajien käyttämiä alueita, niin se myös usein tuhoaa vanhoja kulttuuriympäristöjä vanhoine rakennuksineen. Usein teiden rakentaminen tuo tullessaan lisää teitä, asutusta, kuivatusta ja valoa eli siis pirstoo alueen monessa suhteessa. 11
17 Kehä II:n linjausvaihtoehto kulkisi keskeltä Hämeenkylän kartanon Hämevaaran Linnaisten lepakkoaluetta. Lisäksi tielinjaus yhtyisi Kehä III:een juuri Hämeenkylän kartanon ja Pitkäjärven välistä tuhoten lepakoiden tärkeän ruokailualueen. Jos tie rakennetaan suoraan Hämeenlinnanväylälle, niin siellä taas ei lepakoita ole juuri ollenkaan. Lintuvaaran koillispuolella oli joitain viiksisiippoja ja Mätäojan ympäristössä oli harvakseltaan pohjanlepakoita. Kaupunkimetsien hoidossa voisi myös lepakot huomioida. Hyvien lepakkopaikkojen lähimetsien kaarnanaluset ja kolot ovat lepakoille tärkeitä. Niitä voisi paremmin suojella. Myös lepakonpönttöjä voisi ripustaa aurinkoisille paikoille. Puistojen vanhoja kolopuita voisi säästää. Puistotien siirtäminen voisi olla joskus parempi ratkaisu kuin arvokkaan kolopuun kaataminen. JOHTOPÄÄTÖKSET Vantaalla on kesällä 1994 tehty Keravanjoen varrella suppeampi lepakkokartoitus. Kartoituksia ei kuitenkaan tehty samoilla menetelmillä eivätkä ne ole suoraan vertailukelpoisia. Myös tutkimusalue oli huomattavasti suppeampi. Lepakkojen esiintymisestä tutkimusalueella ei alussa ollut oikeastaan minkäänlaista tietoa. Suomen yleisin lepakkolaji, pohjanlepakko, on Vantaankin yleisin lepakko. Vantaan toiseksi yleisin lepakko ei olekaan vesisiippa vaan viiksisiipat. Vesisiippojen runsautta Vantaalla rajoittaa vesistöjen puute. Myös harvinaisemmista lepakoista tuli havaintoja. Vantaan ehdottomasti tärkeimmiksi lepakko hot spoteiksi muodostui Hämeenkylän Hämevaaran Linnaisten alue sekä Seutula. Alueilta löytyy useita lepakkolajeja. Vantaa on paljolti hyvin pirstoutunutta aluetta ja muille lepakkolajeille kuin pohjanlepakolle soveliaita paikkoja alkaa olla niukalti. Pohjanlepakkoja löytyi lähes kaikkialta Vantaalla. Jotkin lähiöt, suuret aukeat ja lentokenttä olivat kuitenkin lähes tyhjiä lepakoista. Vantaan pohjanlepakot eivät tarvitse erityisiä suojelutoimenpiteitä kuin poikkeustapauksissa. 12
18 Vesisiipat ovat sidoksissa vesiin ja viiksisiipat vanhoihin metsiin. Korvayököt ovat selvästi kartanoiden puistikoissa, hautausmailla tai suojaisissa puutarhoissa. Pikkulepakkoja voi tavata todennäköisimmin reheviltä rannoilta. Isolepakko tai mahdollinen kimolepakko on hyvin satunnainen ja ripsisiippaa on vaikea havaita. Vesisiipan ja viiksisiippojen esiintymispaikat Vantaalla kannattaisi erityisesti huomioida. Vantaa on vesistököyhää aluetta ja joet ovat yleensä liian yksipuolisia. Suojapaikkojen puutteessa lepakot hakevat suojaa rakennuksista ja aiheuttaa usein ongelmia siellä. Vantaalla on monia puroja, joihin voisi tehdä lammikoita ja alueita voisi myös pöntöttää. Lepakot käyttivät tämän tutkimuksen mukaan pieniä keinotekoisia lampareita mielellään ruokailualueinaan, kunhan ne ovat tarpeeksi suojaisia. LIITTEET 1. Vantaan alueen lepakkohavainnot ruuduittain 2. Lepakkohavaintojen määrä ruuduittain 3. Pohjanlepakon levinneisyys 4. Viiksisiippojen levinneisyys 5. Vesisiipan levinneisyys 6. Korvayökön levinneisyys 7. Pikkulepakon levinneisyys 8. Satunnainen isolepakko Karttojen ruudukko seuraa Vantaan vuoden 2000 opaskarttaa. Uusien puhelinluetteloiden karttojen ruudutus heittää hieman. 13
27 Sipoon lepakkokartoitus 2006 Kartoitusraportti Syyskuu 2006 Yrjö Siivonen & Terhi Wermundsen Wermundsen Consulting Oy / Batcon Group
28 Sisällysluettelo 1. Johdanto Tutkimusalue ja menetelmät Tulokset ja niiden tarkastelu Yhteenveto Lähdeluettelo
29 1. Johdanto Sipoossa ei aiemmin ole kartoitettu lepakoita. Kesällä 2006 tehdyn karkean lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä tärkeitä ruokailualueita. Sipoon kunta halusi tietoa alueellaan esiintyvistä lepakkolajeista, niiden runsaussuhteista ja esiintymisalueista, jotta voitaisiin määrittää ne alueet, joilla tarkempiin lepakkokartoituksiin on mahdollisesti aihetta. Kartoitusalueena oli koko Sipoon kunnan alue. Saarista kartoitettiin Karhusaari, Granö, Mölandet, Simsalö, Söderkullalandet, Norrkullalandet, Löparö ja Kitö. Kartoitusta tehtiin jalan, polkupyörällä, kanootilla ja autolla, jonka katolla olivat ultraäänidetektorit. Alueetta käytiin läpi ristiin rastiin 14 maastotyöpäivän ajan. Alueen postilaatikoihin jaettiin lepakkohavainto-pyyntöjä (pieni esite). 1.1 Suomen lepakot Maailman noin 1200 lepakkolajista Suomesta on tavattu 11 lajia (Siivonen & Sulkava 1999, Siivonen & Wermundsen 2003, Wermundsen & Siivonen 2004): -vesisiippa (Myotis daubentonii) -lampisiippa (Myotis dasycneme) -viiksisiippa (Myotis mystacinus) -isoviiksisiippa (Myotis brandtii) -ripsisiippa (Myotis nattereri) -isolepakko (Nyctalus noctula) -pohjanlepakko (Eptesicus nilssonii) -kimolepakko (Vespertilio murinus) -vaivaislepakko (Pipistrellus pipistrellus) -pikkulepakko (Pipistrellus nathusii) -korvayökkö (Plecotus auritus) Kaikki Suomen lepakot ovat hyönteissyöjiä. Ne saalistavat kesäöisin hyönteisiä kaikuluotaamalla niitä ultraäänien avulla. Lepakoiden ääniä kuunnellaan ultraäänidetektorilla ja lajit voidaan tunnistaa kaikuluotausäänien perusteella. Myös lepakkolajien saalistuspaikat ja -tavat poikkeavat toisistaan. Talvella hyönteisiä on rajoitetusti saatavilla, joten lepakot vaipuvat talveksi horrokseen tai muuttavat Keski-Eurooppaan. Isolepakko, kimolepakko, pikkulepakko ja vaivaislepakko saapuvat Suomeen toukokuun lopussa ja poistuvat syyskuun alussa. Vesisiippa, lampisiippa, isoviiksisiippa, viiksisiippa, ripsisiippa, pohjanlepakko ja korvayökkö talvehtivat Suomessa (Siivonen & Sulkava 1999, Siivonen & Wermundsen 2003). Ne hakeutuvat lokakuussa mm. luoliin, kallionhalkeamiin, kivikasoihin ja rakennuksiin, joissa ne horrostavat talven noin 0 5 asteen lämpötilassa. Lepakot heräävät horroksesta huhti toukokuussa. Lepakkojen tarkkaa levinneisyyttä ei ole Suomessa selvitty. Kaikki 11 lajia esiintyvät Etelä- Suomessa (Siivonen 2001, 2002a, 2002b, 2002c, 2002d, 2003, 2004, 2005a, 2005b, Siivonen & Wermundsen 2003a, Siivonen & Wermundsen 2003b, Wermundsen & Siivonen 2004). Vesisiippaa, isoviiksisiippaa ja viiksisiippaa esiintyy noin Kajaanin tasolle 3
30 saakka (Wermundsen & Siivonen 2006). Ripsisiippaa esiintyy harvalukuisena eteläisessä Suomessa. Lampisiippaa on havaittu ensimmäisen kerran maassamme vuonna 2002 (Siivonen & Wermundsen 2003a). Pikkulepakko on muuttavista lepakoista yleisin. Sitä esiintyy pääasiassa Suomenlahden rannikon läheisyydessä, mutta maailman pohjoisin pikkulepakkohavainto on tehty Rautalammelta (Siivonen & Wermundsen 2003b, Wermundsen & Siivonen 2004). Iso- ja kimolepakkoa tavataan muutama yksilö vuosittain (esim. Siivonen 2004). Ne liikkuvat meillä yleensä yksittäin. (Wermundsen 2003). Vaivaislepakko esiintyy hyvin harvalukuisena Etelä-Suomessa (Wermundsen & Siivonen 2004). Pohjoista kohti mentäessä lajien määrä vähenee. Pohjanlepakko on Suomessa laajimmalle levinnyt laji, jonka kolonioita löytyy Lappia myöten. Suomen Lapista on toistaiseksi löydetty ainoastaan pohjanlepakkoa (Siivonen & Sulkava 1999), mutta Ruotsin Pajalassa on ollut kimolepakkoyhdyskunta (Ryberg 1947). Lepakot ovat pitkäikäisiä. Ne saattavat elää jopa 30-vuotiaiksi. Lepakot parittelevat syksyllä ja naaraat saavat juhannuksen tienoilla yleensä yhden poikasen. Muuttavilla lajeilla ja pohjanlepakolla voi olla kaksikin poikasta. Naaraat kerääntyvät synnyttämään yhdyskuntiin, mutta koiraat esiintyvät kesällä yleensä yksittäin. Lepakot voivat yhtenä yönä siirtyä useita kilometrejä eli niiden päiväpiilot eivät välttämättä sijaitse sellaisen alueen läheisyydessä, jossa niitä tavataan öisin runsaasti saalistamassa. Lepakot kuulevat toistensa kaikuluotausäänet ja hyvälle apajalle kiiruhtaa yleensä useita lepakoita. Yksin saalistavat lepakot ovat usein koiraita. Lepakoiden runsas tai säännöllinen esiintyminen kesällä jollain alueella ei myöskään automaattisesti tarkoita, että lepakot talvehtisivat tällä alueella. Kaikki Euroopan Unionin alueella esiintyvät lepakot kuuluvat EU:n luontodirektiivin liitteeseen IV (a). Luonnonsuojelulain 49 :n mukaan kaikkien luontodirektiivin liitteeseen IV (a) kuuluvien eläinlajien lisääntymis- ja levähdyspaikkojen hävittäminen ja heikentäminen on kielletty. Lisäksi lampisiippa on luontodirektiivin liitteessä II ja Maailman luonnonsuojeluliitto (IUCN) on luokitellut lajin tilan vaarantuneeksi. Lisääntymis- ja levähdyspaikkojen lisäksi myös lepakoiden ruokailualueet tulee kartoittaa ja säästää. Kaikki Suomen lepakot ovat luonnonsuojelulailla rauhoitettuja. LSL 39 :n mukaan kiellettyä on rahoitettujen eläinten tahallinen tappaminen tai pyydystäminen, pesien sekä munien ja yksilöiden muiden kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen sekä tahallinen häiritseminen, erityisesti eläinten lisääntymisaikana, tärkeillä muuton aikaisilla levähdysalueilla tai muutoin niiden elämänkierron kannalta tärkeillä paikoilla, joita ovat esimerkiksi lepakoiden ruokailualueet. Suomi on mukana Euroopan lepakoidensuojelusopimuksessa, joka velvoittaa suojelemaan myös lepakoiden ruokailualueet ja niille päiväpiiloista ja lisääntymisyhdyskunnista johtavat lentoreitit. Alueellinen ympäristökeskus voi yksittäistapauksissa myöntää luvan poiketa luonnonsuojelulain 39 :n ja 49 :n kielloista. Asetuksella voidaan eliölaji Suomessa säätää uhanalaiseksi (LSL 46 ) ja edelleen erityisesti suojeltavaksi (LSL 47 ) lajiksi. Ripsisiippa on Suomessa luokiteltu uhanalaiseksi ja erityisesti suojeltavaksi. 4
31 Maankäyttö- ja rakennuslain mukaan kaavojen ekologiset vaikutukset on selvitettävä. Selvitykset tulee tehdä koko siltä alueelta, jolla kaavalla voidaan arvioida olevan olennaisia vaikutuksia. Kartoitusalueen tulisi joskus olla jopa kaava-aluetta suurempi, sillä MRL 9 :n mukaan selvitykset on tehtävä koko siltä alueelta, jolla kaavalla voidaan arvioida olevan vaikutuksia. Huomioon otettavia ovat erityisesti uhanalaiset lajit sekä luontodirektiivin liitteeseen IV kuuluvat lajit eli myös lepakoiden tilanne tulee selvittää koko kaava-alueelta. Lepakkolajeilla on erilaiset vaatimukset elinolojen suhteen, joten kaavoitusta varten on tärkeää saada lajikohtaista tietoa. Lepakkokartoitus tulisi myös uusia säännöllisesti, koska luonnonsuojelu-asetuksen 2 :n mukaan luonnonvaraisten eliölajien seuranta on järjestettävä siten, että sen pohjalta on arvioitavissa lajien suojelutaso. 2. Tutkimusalue ja menetelmät Kartoitusalueena oli koko Sipoon kunnan alue. Saarista kartoitettiin Karhusaari, Granö, Mölandet, Simsalö, Söderkullalandet, Norrkullalandet, Löparö ja Kitö. Koko Sipoon kunnan alueella kesällä 2006 tehdyn karkean lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä tärkeitä ruokailualueita. Kartoitus täyttää maankäyttö- ja rakennuslain vaatimukset sekä noudattaa Suomen ympäristökeskuksen ohjeistusta Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinneissa (Söderman, T. 2003). Kartoitukseen osallistuivat lepakkokartoittajat Yrjö Siivonen ja Terhi Wermundsen Wermundsen Consulting Oy:stä. Alueisiin tutustuttiin ensin päiväsaikaan. Yöaikaan lepakoita etsittiin kuuntelemalla niiden päästämiä kaikuluotausääniä ultraäänidetektorien avulla. Tarvittaessa äänet nauhoitettiin ja analysoitiin myöhemmin tietokoneella. Kartoitusta tehtiin käymällä aluetta läpi ristiin rastiin ripeästi ja tasapuolisesti. Kartoitusta tehtiin jalan, polkupyörällä, kanootilla ja autolla, jonka katolla olivat ultraäänidetektorit. Öinen lepakkokartoitus perustuu lepakoiden kaikuluotausääniin. Lepakot kaikuluotaavat hyönteisiä ja lentävät paikasta toiseen yön pimeydessä äännellen ultraäänillä. Lepakoilla on lajityypilliset kaikuluotausäänensä, joita ihminen ei yleensä kuule ilman lepakkodetektoria. Tässä tutkimuksessa käytettiin ruotsalaisen Pettersson Elektronik AB:n D240x -merkkisiä ultraäänidetektoreita sekä äänien nauhoittamiseen DAT-nauhuria ja tietokonetta. Tallennetut äänet analysoitiin BatSound Pro -ohjelmistolla. Lepakkoja tarkkailtiin myös pimeänäkölaitteen avulla. 3. Tulokset ja niiden tarkastelu 3.1 Sipoon lepakot Sipoosta tavattiin 6 7 lepakkolajia. Nämä olivat vesisiippa, viiksisiippa/isoviiksisiippa, pohjanlepakko, kimolepakko, pikkulepakko ja korvayökkö. Vesisiippa, viiksisiippa/isoviiksisiippa, pohjanlepakko ja korvayökkö ovat Suomessa yleisiä lepakkolajeja. Kimolepakko ja pikkulepakko ovat muuttavia lepakoita. Kimolepakko on Suomessa harvinainen ja pikkulepakko on muuttavista lepakoista yleisin. 5
32 3.2 Tutkimustuloksen pohjalta rajatut lepakkoalueet Kartoituksen perusteella lepakkoalueet arvotetaan kolmeen luokkaan: I, II ja III. Luokitteluun otetaan mukaan vain selkeät keskittymät eli lepakkojen ruokailualueet, kulkureitit sekä lisääntymis- ja levähdyspaikat. Alueiden luokittelussa käytetyt kriteerit koskevat lajirunsautta, yksilömääriä, alueiden laatua sekä alueiden käyttöä. Luokka I on luokista arvokkain. Lepakoita on yleensä runsaasti ja alueella esiintyy useita lajeja. Alueella on yleensä lisääntymiskolonioita. Alueen tila on erityisen hyvä lepakkojen kannalta. Tyypillinen luokan II alue on esimerkiksi hyvä viiksisiippametsä. Lepakoita on paljon, mutta kolonian tarkkaa paikkaa ei yleensä tunneta tai alueella on joku rakennus ajoittain lepakoiden lisääntymis- tai levähdyspaikkana. Tyypillisellä luokan III lepakkoalueella lepakot saalistavat aktiivisesti esimerkiksi vain osan kesää tai ne käyttävät aluetta esimerkiksi sään mukaan. Lepakkolajeja on yleensä vain yksi tai kaksi. Kesällä 2006 tehty Sipoon lepakkokartoitus oli karkea ja siksi raportin liitteinä oleviin karttoihin merkittyjen alueiden rajaukset ovat suuntaa-antavia. Alueiden rajaukset tarkennetaan myöhemmillä yksityiskohtaisemmilla kartoituksilla. Havaitut alueet on kuvattu seuraavasti: TUNNUS: juokseva numero (sama kuin liitteenä olevissa kartoissa) ALUE: alueen nimi LUOKKA: I-III LAJIT: alueelta tavattujen lepakkolajien nimet KUVAUS: kuvaus alueesta lepakoiden kannalta Alue 1: Laurilantien eteläpään ympäristö Luokka: III Lajit: viiksisiippa/isoviiksisiippa, pohjanlepakko Kuvaus: Alueella on viiksisiipoille/isoviiksisiipoille saalistuspaikoiksi varttuneita kuusikoita ja pohjanlepakoille saalistuspaikoiksi pellonreunoja. Jo Järvenpään lepakkokartoituksessa (Siivonen 2002d) havaittiin tällä alueella olevan hyvin lepakoita. Järvenpään puolella sijaitsevalla läheisellä myllypadolla esiintyy myös vesisiippoja. Alue 2: Mätäkiventien eteläpää Luokka: III Lajit: pohjanlepakko Kuvaus: Alueella esiintyi hyvin pohjanlepakkoja. Erityisesti niitä esiintyi Mätäkiventie 13:n ympäristössä. 6
33 Alue 3: Sipoonjoen silta, Pohjois-Paippinen Luokka: III Lajit: vesisiippa, pohjanlepakko Kuvaus: Vesisiippoja saalisti Sipoonjoen yllä harvakseltaan. Linsvedintien yllä esiintyi hyvin pohjanlepakoita. Alue on jokilaakso, johon kertyy hyönteisiä lepakoiden saaliiksi. Tie muodostaa pohjanlepakoille sopivan saalistuspaikan. Alue 4: Rörstrand Luokka: II Lajit: viiksisiippa/isoviiksisiippa, pohjanlepakko Kuvaus: Alueella on viiksisiippojen/isoviiksisiippojen saalistusalueiksi soveltuvia varttuneita kuusikoita. Alue on metsän ja pellon reuna-aluetta, jossa on pohjanlepakon saalistusalueeksi sopivia pihapiirejä ja pellonreunoja. Metsässä on useita vanhoja rakennuksia, joista yhdessä oli pieni viiksisiippojen/isoviiksisiippojen kolonia. Alue 5: Hommannäs Luokka: III Lajit: vesisiippa, pohjanlepakko Kuvaus: Alueella virtaa Sipoonjoki, joka tarjoaa vesisiipalle sopivia saalistusalueita. Alueella on hevoslaitumia ja pellonreunoja, jotka ovat pohjanlepakoille sopivia saalistusalueita. Alue 6: Linnapelto-Vermijärvi Luokka: III Lajit: pohjanlepakko Kuvaus: Alueella on pohjanlepakoiden saalistuspaikaksi sopivia kylänraitteja ja pellonreunoja. Vermijärven ruoikoituneet rannat ovat myös hyviä saalistuspaikkoja pohjanlepakoille. Alue 7: Nikkilän kartano Luokka: II Lajit: pohjanlepakko Kuvaus: Bybergetin ympäristössä on pohjanlepakoiden saalistuspaikoiksi sopivia pellonreunoja ja katuja. Rautatieaseman pohjoispuolella olevan sillan ympäristöstä kuultiin lepakoiden sosiaalisia ääniä. Alueella on todennäköisesti pieni kolonia, mutta sen tarkkaa sijaintia ei saatu selville. Alue 8: Suursuo Luokka: II Lajit: viiksisiippa/isoviiksisiippa Kuvaus: Viiksisiipat/isoviiksisiipat parveilivat Tuomitien pohjoisreunalla sijaitsevan pienen rakennuksen (muuntamo?) ympärillä eli rakennuksessa oli niiden pieni kolonia. Heti tämän rakennuksen pohjoispuolella sijaitseva metsä on viiksisiipoille/isoviiksisiipoille sopivaa saalistusaluetta. Alue 9: Sipoon kirkko Luokka: III Lajit: pohjanlepakko Kuvaus: Pohjanlepakot saalistivat kirkon ympärillä ja läheisten katujen yllä. 7
34 Alue 10: Savijärven kartano Luokka: I Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat Savijärven uimarannalla (Savijärven pohjoisranta). Lepakoiden kolonioita oli useissa alueen rakennuksissa. Viiksisiippojen/isoviiksisiippojen kolonia sijaitsi omakotitalossa Lillängintien varrella. Savijärven kartanon pihapiirissä on viiksisiippojen/isoviiksisiippojen ja pohjanlepakoiden kolonioita useissa rakennuksissa. Savijärven kartanolla on paljon hevosia, joten siellä on paljon hyönteisiä lepakoiden ravinnoksi. Kartanon pihapiirin tuntumassa on erittäin hyvin viiksisiippojen/isoviiksisiippojen saalistusalueeksi soveltuvaa metsää. Yksi viiksisiippojen/isoviiksisiippojen kolonia sijaitsi keskellä metsää olevassa ladossa. Pohjanlepakot saalistivat piha-alueilla ja teiden yllä. Alue 11: Hindsby, Mariendal Luokka: III Lajit: vesisiippa, viiksisiippa/isoviiksisiippa, pohjanlepakko Kuvaus: Alueen läpi kulkee pieni joki, jonka yllä saalisti yksittäisiä vesisiippoja. Vesisiipat saalistivat metsässä olevien suvantopaikkojen yllä. Yksittäisiä viiksisiippoja/isoviiksisiippoja saalisti metsässä puron läheisyydessä. Muutama pohjanalepakko saalisti jokilaakson yllä. Alue 12: Hindsby, kylänraitti Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Yksittäisiä vesisiippoja saalisti Sipoonjoen yllä. Alueen länsireunalla on viiksisiippojen/isoviiksisiippojen saalistusalueiksi soveltuvia metsiä. Metsän keskellä olevassa omakotitalossa on pieni viiksisiippojen/isoviiksisiippojen kolonia. Pohjanlepakot saalistivat harvakseltaan kylänraitilla ja Sipoonjoen yllä. Alue 13: Hindsby, Knuters Luokka: III Lajit: pohjanlepakko, korvayökkö Kuvaus: Alueella on pohjanlepakoiden ja korvayökköjen saalistusalueeksi sopivia pihapiirejä ja niittyjä. Alue 14: Sibbesgården Luokka: I Lajit: viiksisiippa/isoviiksisiippa Kuvaus: Alueella sijaitsee ulkoilmamuseo, jossa on useita vanhoja rakennuksia. Päärakennuksessa oli viiksisiippojen/isoviiksisiippojen kolonia. Viiksisiipat/isoviiksisiipat saalistivat päärakennuksen pohjoispuolella sijaitsevassa metsässä. Alue 15: Pohjoinen Boxintie Luokka: III Lajit: pohjanlepakko, korvayökkö Kuvaus: Pohjanlepakot saalistivat pellonreunojen ja pihapiirien yllä. Yksittäisiä korvayökköjä saalisti Mossenin alueella. 8
35 Alue 16: Helgträsk-Fiskträsk Luokka: III Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat Fiskträskin yllä. Viiksisiipat/isoviiksisiipat saalistivat harvakseltaan Helgträskin ja Fiskträskin välissä sijaitsevissa varttuneissa metsissä. Pohjanlepakot saalistivat Helgträskin ympäristössä pellonreunojen ja teiden yllä. Alue 17: Immersby Luokka: III Lajit: pohjanlepakko Kuvaus: Pohjanlepakot saalistivat Byträskin rannoilla, teiden ja pellonreunojen yllä. Alue 18: Molnträsk-Möträsk Luokka: III Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat molemmilla järvillä. Viiksisiipat/isoviiksisiipat saalistivat alueen varttuneissa metsissä. Pohjanlepakot saalistivat järvien rannoilla ja katujen yllä. Alue 19: Tasträsk Luokka: III Lajit: vesisiippa, pohjanlepakko Kuvaus: Vesisiippoja saalisti runsaasti järven yllä. Myös yksittäisiä pohjanlepakoita saalisti järven rannoilla. Alue 20: Genaträsk Luokka: II Lajit: viiksisiippa/isoviiksisiippa Kuvaus: Genaträsk on keskellä metsää sijaitseva pieni metsäjärvi, jonka pohjoispuolella sijaitseva mökki toimi ajoittain viiksisiippojen/isoviiksisiippojen koloniana. Viiksisiipat/isoviiksisiipat ruokailivat lähistön varttuneissa metsissä. Metsät kuivuivat kuitenkin kesän kuluessa lepakoille soveltumattomiksi. Alue 21: Puroniityn laakso Luokka: III Lajit: pohjanlepakko Kuvaus: Alue on pieni asuntoalue keskellä talousmetsää. Pohjanlepakot saalistivat etupäässä Puroniityntien yllä. Alue 22: Kallbäck Luokka: I Lajit: vesisiippa, pohjanlepakko, korvayökkö Kuvaus: Vesisiipat saalistivat erityisesti Uuden Porvoontien sillan kohdalla Sipoonjoen yllä. Pohjanlepakot saalistivat yleensä Sipoonjoen ja Eriksnäsintien sekä pellonreunojen yllä. Vesisiipat ja korvayököt parveilivat Ruxas-nimisen talon ympärillä eli siellä oli niiden kolonia. Pohjanlepakot parveilivat paloaseman ympärillä, mutta niiden kolonian tarkkaa sijaintia ei saatu selville. Alue 23: Apajatie Luokka: III Lajit: pohjanlepakko 9
36 Kuvaus: Pohjanlepakot saalistivat teiden ja pellon reunojen yllä. Pohjanlepakot parveilijat Apajatien ja Eriksnäsintien risteyksen ympäristössä, mutta niiden kolonian tarkkaa sijaintia ei saatu selville. Alue 24: Nevas Luokka: II Lajit: viiksisiippa/isoviiksisiippa, pohjanlepakko Kuvaus: Alueella on paljon hevosia, joten siellä on paljon hyönteisiä lepakoiden ravinnoksi. Viiksisiipoilla/isoviiksisiipoilla oli kolonia omakotitalon piharakennuksessa. Viiksisiipat/isoviiksisiipat saalistivat alueella sijaitsevissa varttuneissa metsissä. Pohjanelepakot saalistivat pihojen yllä. Alue 25: Östersundomin kartano Luokka: I Lajit: vesisiippa, pohjanlepakko Kuvaus: Vesisiipat saalistivat kartanon puistotien länsipuolella virtaavan puron yllä. Muutamia pohjanlepakoita saalisti pellonreunojen ja pihojen yllä. Vesisiipat parveilivat Kartanon pajan ympärillä eli siellä oli niiden pieni kolonia. Muutama vuosi aiemmin lepakkokolonia oli eräässä toisessa rakennuksessa ja lepakot toivat asukkaiden kiusaksi lutikoita. Alue 26: Kappeli-Karhusaaren silta Luokka: I Lajit: vesisiippa, pohjanlepakko Kuvaus: Vesisiippoja saalisti loppukesästä Karlvikenin ja Kappelvikenin keskellä ruoikkoa virtaavissa salmissa. Kappelin lähellä oli kaksi pohjanlepakkokoloniaa. Kappelin ympäristössä on havaittu useana peräkkäisenä vuotena pohjanlepakoiden kolonioita eri rakennuksissa eli ne vaihtavat silloin tällöin koloniapaikkaansa. Pohjanlepakot saalistivat ruoikoiden ja teiden yllä sekä metsien reunoissa. Alue 27: Talosaari Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat harvakseltaan Granöfjärdenin rannalla ja Karhusaarenlahdella. Alueella oli hyvin viiksisiippoja/isoviiksisiippoja, jotka saalistivat Talosaaren metsissä. Viiksisiippojen/isoviiksisiippojen pieni kolonia on ollut useana vuotena peräkkäin Husön hevostallin koillisnurkassa. Pohjanlepakot saalistivat rantojen yllä ja metsän aukkopaikoissa. Helsingin luonnonsuojeluyhdistyksen torpalla on säännöllisesti havaittu yksittäisen pohjanlepakon saalistavan pihamaan yllä. Silloin tällöin pohjanlepakon on havaittu olevan päiväpiilossa puuliiterin puupinossa. Alue 28: Ribbingintie Luokka: III Lajit: viiksisiippa/isoviiksisiippa, pohjanlepakko Kuvaus: Viiksisiipat/isoviiksisiipat saalistivat metsissä ja tien yllä. Pohjanlepakoita saalisti harvakseltaan padon ympäristössä. Alue 29: Kantarnäsintie Luokka: III Lajit: viiksisiippa/isoviiksisiippa, pohjanlepakko 10
37 Kuvaus: Viiksisiipat/isoviiksisiipat saalistivat alueen metsissä, erityisesti Bruksvikenin rannan tuntumassa. Useita pohjanlepakoita saalisti Kantarnäsintien yllä, erityisesti tien itäpuolella sijaitsevan pellon eteläpään yllä. Alue 30: Bölsfjärden Luokka: III Lajit: vesisiippa, viiksisiippa/isoviiksisiippa, pohjanlepakko, korvayökkö Kuvaus: Vesisiipat saalistivat venesatamassa. Alkukesästä ne saalistivat erityisesti Storörsbottnetin perukassa. Loppukesästä ne levittäytyivät laajemmalla alueelle saalistamaan. Viiksisiippoja/isoviiksisiippoja esiintyi Majvikin varttuneissa metsissä. Majvikin kartanon rakennuksissa havaitaan ajoittain lepakoiden piilopaikkoja. Yksittäisiä pohjanlepakoita saalisti alueen kaikilla rannoilla ja pihoilla. Useita korvayökköjä saalisti Puroniityntien eteläpäässä. Alue 31: Mörtträsk Luokka: III Lajit: vesisiippa, viiksisiippa/isoviiksisiippa, pohjanlepakko Kuvaus: Muutama vesisiippa saalisti Mörtträskin yllä. Viiksisiippoja/isoviiksisiippoja saalisti rantametsässä. Muutama pohjanlepakko saalisti Särkilammentien yllä. Alue 32: Gumbostrand Luokka: II Lajit: vesisiippa, viiksisiippa/isoviiksisiippa, pohjanlepakko, pikkulepakko, korvayökkö Kuvaus: Vesisiipat saalistivat Ängsvikenin suojaisella alueella. Muilla rannoille vesisiippoja saalisti vain ajoittain, koska ne ovat alttiita tuulelle. Viiksisiippoja/isoviiksisiippoja saalisti Linnanträskin ja Gumbovägenin välisellä metsäalueella. Niiden pieni kolonia löytyi Hedåsintien ja Gumbovägintien risteyksen koillispuolella sijaitsevasta vanhasta autotallista. Pohjanlepakot saalistivat erityisesti rantojen tuntumassa. Rantakyläntiellä sijaitsevan omakotitalon ikkunan välissä havaittiin syksyllä 2005 pohjanlepakko. Yksittäisen pohjanlepakon havaittiin myös lentävän koulurakennuksen seinänrakoon päiväpiiloon. Yksittäinen pikkulepakko saalisti Ängsvikenin länsinurkan yllä. Tämä oli koko Sipoon alueen ainoa pikkulepakkohavainto. Pikkulepakko on yleisin Suomen muuttavista lepakoista. Koulun lähellä olevassa rantapusikossa saalisti yksinäinen korvayökkö. Alue 33: Hitå Luokka: II Lajit: viiksisiippa/isoviiksisiippa, pohjanlepakko Kuvaus: Runsaasti viiksisiippoja/isoviiksisiippoja saalisti Hitåntien ja Bäckmaninniementien risteyksen ja Hitåntien ja Vainuddsvägenin risteyksen välisellä alueella. Alueen pohjoisreunalla sijaitsevassa ladossa oli pieni viiksisiippa-/isoviiksisiippakolonia. Yksittäisiä pohjanlepakoita saalisti teiden yllä, alueen eteläosassa sijaitsevan pellon reunojen yllä ja meren rannalla. Alue 34: Eriksnäs Luokka: I Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat harvakseltaan Eriksnäsin venesatamassa. Pieni viiksisiippa/isoviiksisiippakolonia löytyi venesataman itäpuolella sijaitsevasta vajasta. Viiksisiipat/isoviiksisiipat saalistivat Eriksnäsin pihapiirin pohjoispuolella sijaitsevissa metsissä. Yksittäisiä pohjanlepakoita saalisti Eriksnäsin pihapiirin yllä ja meren rannoilla. 11
38 Alue 35: Hangelbyviken-Salparviken Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Alueella saalisti runsaasti lepakoita. Vesisiipat saalistivat pienissä lahdenpoukamissa. Viiksisiipat/isoviiksisiipat saalistivat rannan tuntumassa sijaitsevissa varttuneissa metsissä. Useita pohjanlepakoita saalisti katujen yllä ja meren rannoilla. Alue 36: Djupsundintie Luokka: III Lajit: pohjanlepakko Kuvaus: Useita pohjanlepakoita saalisti pienessä venesatamassa ja sen ympäristössä. Alue 37: Byträsk-Nothusviken Luokka: I Lajit: Vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat harvakseltaan meren rannoilla. Viiksisiipat/isoviiksisiipat saalistivat Sivermaantien alkupään ympäristössä. Vesisiippojen ja viiksisiippojen/isoviiksisiippojen sekakolonia löytyi Nuottakodantien ja Ronaksentien risteyksen tuntumasta. Kaikki lepakot saapuivat aamulla koloniaan suoraan etelästä Nothusvikenin suunnasta. Yksittäisiä pohjanlepakoita saalisti teiden yllä. Alue 38: Ridars Luokka: III Lajit: viiksisiippa/isoviiksisiippa, pohjanlepakko, korvayökkö Kuvaus: Viiksisiipat/isoviiksisiipat saalistivat harvakseltaan Stadsvikintien numeron 160 ympäristössä. Muutama pohjanlepakko saalisti pellon reunojen yllä. Yksittäinen korvayökkö saalisti Nevasjoen sillan alla. Alueella on runsaasti hevosia, joten se vetää puoleensa paljon hyönteisiä lepakoiden ravinnoksi. Alue 39: Kitviken Luokka: III Lajit: viiksisiippa/isoviiksisiippa, pohjanlepakko Kuvaus: Kaikki lepakot saalistivat Kitvikenin länsirannalla, etupäässä rantatien yllä. Alue 40: Österviken Luokka: III Lajit: vesisiippa, pohjanlepakko Kuvaus: Useita vesisiippoja ja pohjanlepakoita saalisti Östervikenin rannoilla. Niemellä sijaitsee venesatama. Niemen koillispuoli on Porvoota. Koko niemen ympäristössä oli erittäin hyvin lepakoita. Alue 41: Granö Luokka: III Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistivat harvakseltaan alueen luonteisnurkassa sijaitsevan niemen rannoilla. Viiksisiipat/isoviiksisiipat saalistivat varttuneissa kuusikoissa, joihin oli myös muodostunut niille sopivia aukkopaikkoja myrskyn kaadettua runsaasti puita. Muutamia pohjanlepakoita saalisti rannan ruoikoiden yllä. 12
39 Alue 42: Mölandet Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Muutama vesisiippa saalisti Östra Sandviken yllä. Runsaasti viiksisiippoja/isoviiksisiippoja saalisti tasaisesti koko saaren alueella. Pohjanlepakoita saalisti harvakseltaan metsien yllä koko saaren alueella. Alue 43: Simsalö Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Vesisiipat saalistavat harvakseltaan rannoilla. Runsaasti viiksisiippoja/isoviiksisiippoja saalisti tasaisesti koko saaren alueella. Pohjanlepakoita saalisti harvakseltaan saaren yllä. Alue 44: Söderkullalandet, Hästviken Luokka: III Lajit: pohjanlepakko Kuvaus: Pohjanlepakoita saalisti Oxholmenin ja Hästvikenin alueella. Todennäköisesti tuuli kasaa runsaasti hyönteisiä Oxholmenin ja Söderkullalandetin väliin. Alue 45: Söderkullalandet, Dyviken-Krokogsundet Luokka: III Lajit: vesisiippa, pohjanlepakko, korvayökkö Kuvaus: Yksittäinen vesisiippa saalisti Fladan länsirannalla olevan niityn yllä. Myös Dyvikenin rannoilla saalisti vesisiippoja. Muutama pohjanlepakko saalisti ruoikoiden yllä sekä Dyvikenin eteläpuolella sijaitsevan pellon yllä. Yksittäinen korvayökkö saalisti niityn reunassa ja toinen kärrytien yllä. Alue 46: Norrkullalandet, Simosviken-Träsket-Störjeviken Luokka: II Lajit: vesisiippa, viiksisiippa/isoviiksisiippa, pohjanlepakko Kuvaus: Useita vesisiippoja saalisti Störjevikenin poukamassa. Viiksisiipat/isoviiksisiipat saalistivat erityisesti Störjevikenistä koilliseen sijaitsevan kalliojyrkänteen alla sijaitsevassa metsässä ja Träsketin koillisrannalla sekä Simosvikenin pohjukasta noin 200 metriä kaakkoon sijaitsevan ladon ympäristössä. Yksittäisiä pohjanlepakoita saalisti Träsketin yllä ja em. ladon lähellä olevan entisen pellon yllä. Alue 47: Norrkullalandet, Ormberget Luokka: III Lajit: viiksisiippa/isoviiksisiippa, pohjanlepakko Kuvaus: Runsaasti viiksisiippoja/isoviiksisiippoja saalisti Norkullalandetin eteläkärjen kapeikkopaikassa. Alueella on viiksisiipoille/isoviiksisiipoille sopivaa kosteaa kuusimetsää saalistusalueeksi. Yksittäinen pohjanlepakko saalisti metsän yllä. Alue 48: Löparö sund Luokka: II Lajit: vesisiippa, viiksisiippa/isoviiksisiippa, pohjanlepakko, kimolepakko Kuvaus: Runsaasti vesisiippoja saalisti Löparö sundin yllä. Yksittäisiä vesisiippoja saalisti Långvikenin ja Löparö sundin välisessä salmessa. Viiksisiippoja/isoviiksisiippoja saalisti harvakseltaan Vassvikintien ympäristössä. Yksittäisiä pohjanlepakoita saalisti Kitöntien ja 13
40 Löparö sundin yllä. Yksittäinen kimolepakko saalisti Löparö sundin yllä. Koko Sipoon alueella havaittiin kimolepakkoja kolme kertaa kesällä Yksittäinen kimolepakko havaittiin myös kahdesti Gesterbyn Storträskin ympäristössä. Kimolepakko on Suomessa harvinainen muuttava laji. Alue 49: Strömholmarna-Bockhamnen Luokka: III Lajit: vesisiippa, viiksisiippa/isoviiksisiippa, pohjanlepakko, korvayökkö Kuvaus: Alueella on paljon pieniä lahtia, joiden yllä vesisiipat saalistivat. Viiksisiipat/isoviiksisiipat saalistivat harvakseltaan Kitöntien ja Bockhamnintien risteyksen koillispuolella olevassa metsässä. Pohjanlepakko saalisti harvakseltaan rannoilla, etenkin Bockhamnin rantojen yllä. Yksittäinen korvayökkö saalisti Bockhamnin luoteispuolella sijaitsevan venesatama parkkipaikan viereisessä pusikossa. 4. Yhteenveto Alueelta tavattiin vesisiippaa, viiksisiippaa/isoviiksisiippaa, pohjanlepakkoa, kimolepakkoa, pikkulepakkoa ja korvayökköä. Parhaiten lepakoita tavattiin meren rannan tuntumasta. Lepakoita tavattiin erityisesti sellaisista saarista, joissa on paljon kesämökkejä. Tällaisia olivat esimerkiksi Mölandet ja Simsalö. Isompien saarien keskiosat olivat yleensä kuivia kallioisia alueita, joten lepakot olivat niissä keskittyneet rannoille ja notkelmiin. Mantereen puolella saarten suojaamat pienet lahdet ovat hyviä lepakoiden saalistusalueita. Sipoon alueelta rajattiin seitsemän luokan I lepakkoaluetta, 14 luokan II lepakkoaluetta ja 28 luokan III lepakkoaluetta. Kesällä 2006 tehdyn karkean lepakkokartoituksen tarkoituksena oli löytää lepakoiden lisääntymis- ja levähdyspaikkoja, kulkureittejä sekä tärkeitä ruokailualueita, jotta voitaisiin määrittää ne alueet, joilla tarkempiin lepakkokartoituksiin olisi mahdollisesti tarvetta alueita kaavoitettaessa. Tällaisia alueita ovat ainakin koko Sipoon rannikkoalue, Sipoonjokilaakso, Savijärven ympäristö sekä Söderkullan pohjoispuolella sijaitsevien järvien ympäristö. Sipoon rannikkoalueella tulisi yksityiskohtaisempia lepakkoselvityksiä tehdä meren rannan ja moottoritien välisellä alueella sekä isommissa saarissa. Sipoonjoen tuntumassa oli monia hyviä lepakkoalueita eli yksityiskohtaisempia lepakkoselvityksiä tulisi tehdä Söderkullasta Nikkilän ja Linnapellon kautta Pohjois-Sipooseen asti 2 3 kilometriä joen molemmin puolin. Myös Savijärven ympäristössä oli runsaasti lepakoita samoin kuin Söderkullan pohjoispuolella sijaitsevilla järvillä. Sipoon laajat metsäalueet olivat kesällä 2006 hyvin kuivia, joten niissä tavattiin vain yksittäisiä lepakoita. Sipoon länsirajalla Keravanjoen tuntumassa oli jälleen runsaammin lepakoita, lähinnä pohjanlepakoita. Keravanjoella saalistaa myös vesisiippoja. Myös alueilla, jotka sijaitsevat noin kilometrin säteellä Keravajoesta olisi hyvä tehdä yksityiskohtaisempia lepakkoselvityksiä. 14
41 5. Lähdeluettelo Ryberg, O Studies on bats and bat parasities. Svensk Natur. Stockholm. 330 s. Siivonen, Y. 2005a. Nurmijärven lepakkokartoitus s. Siivonen, Y. 2005b. Ikaalisten kaupungin lepakkokartoitus s. Siivonen, Y Helsingin lepakkolajisto ja tärkeät lepakkoalueet vuonna Helsingin kaupungin ympäristökeskuksen julkaisuja 3/ s. Siivonen, Y Raision kaupungin lepakkokartoitus s. Siivonen, Y. 2002a. Tampereen kantakaupungin lepakkokartoitus Joulukuu Kartoitusraportti. Tampereen kaupunki, ympäristövalvonta, Dno YVI: 113/649/03.17 s. Siivonen, Y. 2002b. Espoon eteläosien lepakkokartoitus Espoon ympäristölautakunnan julkaisu 3/ s. Siivonen, Y. 2002c. Vantaan kaupungin lepakkokartoitus Vantaan kaupunki. Ympäristökeskus, C18: s. Siivonen, Y. 2002d. Järvenpään kaupungin lepakkokartoitus , loppuraportti joulukuu s. Siivonen, Y Järvenpään kaupungin lepakkokartoitus , vaihe I:n raportti joulukuu s. Siivonen, L. ja Sulkava, S Pohjolan nisäkkäät. Otava, Helsinki. 224 s. Siivonen, Y. ja Wermundsen, T. 2003a. First records of Myotis dasycneme and Pipistrellus pipistrellus in Finland. Vespertilio 7: Siivonen, Y. ja Wermundsen, T. 2003b. Distribution of Nathusius' pipistrelle Pipistrellus nathusii in Finland. Studia Chiropterologica 3 4: Söderman, T Luontoselvitykset ja luontovaikutusten arviointi kaavoituksessa, YVAmenettelyssä ja Natura-arvioinneissa. Ympäristöopas 109. Suomen ympäristökeskus, Helsinki. Wermundsen, T. ja Siivonen Y. 2004: Distribution of Pipistrellus species in Finland. Myotis 41 42: Wermundsen, T. ja Siivonen Y. 2006: Factors affecting the distribution of Daubenton's bat in Finland: comparison with the Northern bat. Myotis (painossa). Raportin liitteet Raportin liitteenä oleviin karttoihin on rajattu seitsemän luokan I lepakkoaluetta, 14 luokan II lepakkoaluetta ja 28 luokan III lepakkoaluetta. Kesällä 2006 tehty Sipoon lepakkokartoitus oli karkea ja siksi raportin liitteinä oleviin karttoihin merkittyjen alueiden rajaukset ovat suuntaa-antavia. Alueet käsitellään järjestyksessä pohjoisesta etelään ja lännestä itään. Punainen katkoviiva kuvaa keskittymän rajaa ja punaiset tähdet kolonioita. Kartoissa on 1 km x 1 km ruudukko. Kaikki kartat Sipoon kunta